**PREGLED STANJA I PODUZETIH MJERA NA PREVENCIJI – 25.03.2020.**

**Nove poduzete mjere u Bosni i Hercegovini do 25.03.2020.:**

U cilju sprečavanja širenja korona virusa (COVID-19) 24.03.2020. je u Sarajevu održana šesta vanredna sjednica Federalnog štaba civilne zaštite (FŠCZ) kojom je predsjedavala zapovjednica Jelka Milićević.

Od ukupno dvije donijete naredbe na današnjoj sjednici FŠCZ prvom se obustavlja posjeta i izlazak svih migranata u svim izbjegličko-prihvatnim centrima, privremenim prihvatnim centrima i azilantskom centru na području FBiH.

Drugom naredbom FŠCZ zabranjuje se rad privatnih stomatoloških ordinacija i privatnih zubotehničkih laboratorija na području FBiH i naređuje domovima zdravlja da organizuju pružanje hitnih stomatoloških usluga građanima.

Preporučuje se kantonalnim organima za inspekcijske poslove i kantonalnim ministarstvima unutrašnjih poslova da, u okviru provjera kršenja mjera o izolaciji, pored prekršajnih mjera koriste i odredbe Krivičnog zakona FBiH i krivične odgovornosti za krivična djela protiv zdravlja ljudi, sprečavanja službene osobe u vršenju službene dužnosti i napada na službenu osobu u vršenju poslova sigurnosti.

Preporučuje se objavljivanje imena i prezimena kao i mjesta boravka, odnosno prebivališta lica za koje se utvrdi da ne postupaju u skladu sa izrečenim mjerama izolacije.

Kantonalnim, općinskim/gradskim štabovima civilne zaštite preporučuje se da sagledaju mogućnost iznalaženja adekvatnog prostora za smještaj i izolaciju lica koja krše mjere o izolaciji.

Vijeće ministara je donijelo odluku o prekidu izdavanja viza u predstavništvima BiH, kao i o zatvaranju aerodroma. Postoje izuzeci - a ticat će se samo pandemija koronavirusa.

Aerodromi za putnički saobraćaj će biti zatvoreni od 30. ožujka od 06:00 sati. Bit će otvoreni za cargo promet, a razlog što se zatvaraju tada - jeste što se do tog datuma čeka oprema koja će pomoći BiH da se bori protiv pošasti.

Također, izmijenjena je i dopunjena odluka o uvjetima za ulazak stranaca. Zabranjuje se ulazak svim strancima, osim ako nisu diplomati ili medicinsko i drugo osoblje koje će pomagati na teritoriji BiH dok traje pandemija.

Kroz Neum se nesmetano odvija promet za Hrvatsku.

Donesena je odluka o prevozu robe u tranzitu kroz BiH.

Prema Hrvatskoj su otvoreni granični prelazi Bijača, Gradiška i Šamac.

Prema Srbiji Rača, a prema Crnoj Gori Klobuk i Ilijino Brdo.

Donesena je odluka o oslobađanju indirektnih poreza za doniranu opremu od domaćih i stranih proizvođača, a tiče se sprečavanja širenja koronavirusa.

**Poduzete mjere prevencije širenja virusa u BH okruženju u protekla 24h:**

**CRNA GORA:**

Nacionalno koordinacijsko tijelo za zarazne bolesti je zabranilo međugradski prijevoz u državi. Prodavaonice mogu biti otvorene između 5h i 18h. Policija je nastavila strogu kontrolu poštivanja samoizolacije. Podignuta je kaznena prijava protiv zapovjednika mornarice Veska Tomanovića za napuštanje samoizolacije. Policija je također uhitila vlasnika restorana u Danilovgradu koji je držao restoran otvoren.

Više od 1000 državljana Crne Gore se vratilo u zemlju zahvaljujući naporima vlasti. Crna Gora još uvijek nije zatvorila granice za svoje državljane.

**SRBIJA:**

Nastavlja se pojačano testiranje svih potencijalno oboljelih. Srednje oboljeli od koronavirusa će biti izolirani u sportskim dvoranama, studentskim domovima u Beogradu, Nišu i Novom Sadu.

Nisu donesene dodatne mjere vezano za slobodu kretanja.

**HRVATSKA:**

Stupila je na snagu mjera zabrane međugradskog prijevoza i suspenzija većine gradskog prijevoza. Premijer je najavio rezanje rashodovne strane proračuna.

Za pomoć potresom pogođenom Zagrebu, Vlada RH će donirati plaće za 3. mjesec za rekonstrukciju i pomoć Gradu Zagrebu.

**SJEVERNA MAKEDONIJA:**

Danas se očekuje pokretanje e-učionice za osnovnoškolski obrazovni sustav. E-učionica bi omogućila 15-minutne satove za učenike.

Oko 5000 državljana je zatražilo kod mjerodavnih veleposlanstava povratak u državu. Organizirani su čarter letovi za njihov povratak.

Europska unija je obećala pomoć od 69 milijuna €, od čega će 4 milijuna € biti direktna proračunska pomoć, 50 milijuna € biti namijenjeno za ekonomski oporavak, 4 milijuna € za borbu protiv koronavirusa i 12 milijuna € za potporu malim i srednjim poduzećima.

**KOSOVO:**

Kosovo je primilo pomoć od Nizozemske za borbu protiv epidemije koronavirusom. Donacija uključuje respiratore, maske, krevete za pacijente, zaštitne rukavice i drugo.

Uveden je podijeljeni policijski sat između 10h i 16h te 20h i 6h.

**ALBANIJA:**

Albanija je donijela odluku o puštanju 600 zatvorenika osuđenih za lakša kaznena djela na razdoblje od 3 mjeseca. Posebno će se voditi pažnja za zatvorenike koji imaju veći rizik od smrtnosti uz poruku da se država brine za sve državljane bez obzira na status.

**SLOVENIJA:**

Vlada Slovenija je otkrila detalje iz paketa pomoći gospodarstvu.

* Premijer Janez Janša istaknuo je da je Vlada donijela mjere za očuvanje radnih mjesta. "Prvo, uspostavit će se novi režim sufinanciranja plaća privremeno otpuštenim radnicima. Svi doprinosi za privremeno otpuštene zaposlenike u sljedeća dva mjeseca - od stupanja na snagu do 31. svibnja 2020. s mogućnošću produljenja ako se situacija nastavi - koji se moraju uplatiti u sustav zdravstvenog i mirovinskog osiguranja platit će Vlada, a prava osiguranika bit će sačuvana. Bolovanja za sve radnike tijekom epidemije od prvog dana nadalje pokrivat će Zavod za zdravstveno osiguranje Slovenije, a ne poslodavac. " Osobe zaposlene i aktivirane u sektorima koji su ključni za prevladavanje epidemije bit će nagrađeni povećanjem njihove osnovne plaće za između 10% i 200%, na temelju odluke nadređenih, u obliku plaće za opasnosti i većeg bonusa za radno opterećenje.
* Umirovljenici s najnižim mirovinama će dobiti solidarni bonus zbog utjecaja koronavirusa.
* Status radnika koji nisu u mogućnosti raditi zbog više sile, brige o djeci i njihove nesposobnosti za rad i drugih razloga povezanih s epidemijom bit će jednak statusu privremeno otpuštenih radnika. Radnici koji su izgubili posao tijekom epidemija će automatski imati pravo na naknade za nezaposlene.
* Samozaposleni radnici koji zbog krize nisu u mogućnosti poslovati ili kojima je znatno smanjen rad imat će pravo na mjesečni osnovni dohodak u iznosu od 70% neto minimalne plaće.
* Sve doprinose za mirovinsko osiguranje za zaposlenike koji ostaju na radnom mjestu platit će Vlada tijekom tog razdoblja, a prava osiguranika i dohodak će se zadržati.
* Poduzeti su koraci za poboljšanje likvidnosti poduzeća i pružena je podrška istraživačkim projektima za borbu protiv epidemije. S ciljem osiguranja likvidnosti uspostavit će se jamstveni sustav i osigurati otkup trgovinskog duga od slovenskih poduzeća. Pored toga, Vlada će osigurati dovoljna sredstva povećanjem kapitala ili garancijama za rad. Akontacija poreza na dobit i plaćanja poreza na dohodak od samozapošljavanja bit će obustavljen.
* Sve naknade za sastanke i druge naknade koje primaju članovi nadzornih odbora izravno ili neizravno većinskih državnih poduzeća bit će umanjene za 30%. Plaće svih visokih dužnosnika na nacionalnoj razini smanjuju se za 30% za vrijeme trajanja epidemije.

Izvori:

<http://www.fucz.gov.ba/>

<http://ba.n1info.com/Vijesti/a419117/Odluke-Vijeca-ministara-BiH-povodom-borbe-protiv-korona-virusa.html>

<https://balkaninsight.com/2020/03/16/coronavirus-live-updates/>

<https://www.gov.si/en/news/2020-03-24-prime-minister-janez-jansa-together-with-ministers-presents-a-package-of-anti-corona-measures-to-help-the-population-and-the-economy/>

<https://www.jutarnji.hr/?refresh=1>